стоките, произведени за собствено потребление, се изчислява като пазарната стойност на произведените стоки, като се приспаднат всички разходи, направени за производството.
 Стойността на стоките и напитките се включва, ако те представляват значителен компонент от дохода на национално равнище или ако представляват значителен компонент от дохода на конкретни групи домакинства.
 Тази стойност не включва:
 —
 стойността на домакинските услуги;
 —
 всяко производство за продажба и всички предварителни заделяния от дружеството, които се правят от дадено самостоятелно заето лице (тези стойности се включват при „Брутни доходи или загуби от самостоятелна заетост“ (включително лицензионни възнаграждения) (PY050G).
 1.3. Доход от собственост
 Доход от собственост означава полученият доход минус начислените разходи по време на референтния период за дохода от собственика на финансов актив или на непроизводствен материален актив (земя) срещу предоставянето на средства или предоставянето на непроизводствения материален актив на разположение на друга институционална единица.
 Доходът от собственост се разпределя, както следва:
 1)
 лихви, дивиденти, печалба от капиталови инвестиции в неперсонифицирано дружество (HY090G);
 2)
 доход от наеми на собственост или земя (HY040G);
 3)
 пенсии, получени от индивидуални частни фондове (различни от тези, обхванати по Европейската система за интегрирана статистика на социалната закрила (ESSPROS) (PY080G).
 1.3.1. Лихви, дивиденти, печалби от капиталови инвестиции в неперсонифицирано дружество (HY090G)
 Лихвите (които не са включени в печалбите/загубите на неперсонифицирано дружество), дивидентите и печалбите от капиталови инвестиции в неперсонифицирано дружество се отнасят до сумата на лихвите от активи, като например банкови сметки, депозитни сертификати, облигации и пр., дивиденти и печалби от капиталови инвестиции в неперсонифицирано дружество, в което лицето не работи, получени през референтния период за дохода, минус направените разходи.
 1.3.2. Доход от наеми на собственост или земя (HY040G)
 Доходът от наеми на собственост или земя се отнася до получения доход по време на референтния период за дохода от отдаване под наем на собственост (например отдаване под наем на жилище, което не е включено в печалбите/загубите на неперсонифицирани дружества, приходи от пансионери или квартиранти или рента от земя) след приспадането на такива разходи, като например погашения на лихви по ипотечни кредити, дребни ремонти, поддръжка, застраховки и други разходи.
 1.3.3. Пенсии, получени от индивидуални частни пенсионни фондове (различни от тези, обхванати по ESSPROS) (PY080)
 Редовните пенсии от частни фондове (различни от тези, обхванати по ESSPROS) се отнасят за пенсии и анюитети, получени през референтния период за дохода под формата на доход от лихви или дивиденти от индивидуални частни застрахователни фондове, т.е. напълно организирани схеми, където вноските са по преценка на вносителя, независимо от работодателите или държавата.
 Понятието включва:
 —
 пенсии за старост, за преживели лица, за заболяване, инвалидност и безработица, получени като лихви или дивиденти от индивидуални частни застрахователни фондове.
 Това не включва:
 —
 пенсии от задължителни държавни схеми;
 —
 пенсии от задължителни схеми на работодателя.
 1.4. Получени текущи трансфери
 1.4.1. Социалноосигурителни обезщетения
 Социалноосигурителните обезщетения (1) се определят като текущи трансфери, получавани от домакинствата през референтния период за дохода (2) и предназначени за облекчаване от финансовата тежест, която те понасят вследствие на редица рискове или нужди, извършвани чрез колективно организирани схеми или извън такива схеми, от държавни единици и организации с нестопанска